যুদ্ধের দিনে শ্রীমতী ইন্দিরা গান্ধীর নির্দেশে আবদুল জব্বার আগরতলা রেডিওতে গান করলেন। ‘ঘুরে এলাম কত দেখে এলাম, আমার গাঁয়ের মতো তবু দেখিনি, সে যে আমার প্রিয় জন্মভূমি’ আগরতলা রেডিওতে এটি তার প্রথম গাওয়া গান। পরবর্তীতে স্বাধীন বাংলা বেতার কেন্দ্র প্রতিষ্ঠার পর তিনি যুক্ত হলেন তাদের সাথে। স্বাধীন বাংলা বেতার কেন্দ্রের প্রথম গানটিই আবদুল জব্বারের গাওয়া। টি এইচ শিকদারের লেখা, নিজের সুরে ‘অনেক রক্ত দিয়েছি আমরা, দেব যে আরো, এ জীবনপণ, আকাশে-বাতাসে লেগেছে কাঁপন, হায়রে বাঙালি ডাকিছে রণ’। একের পর এক দেশাত্মবোধক গান প্রচার হতে থাকে স্বাধীন বাংলা বেতার কেন্দ্র থেকে।